Uskon Jumalan haluavan auttaa meitä ymmärtämään nyt, -
että tällä hetkellä meidän pitää keskittyä kansallisiin hallintoihimme.
Tunnustaa antisemitismin synnit ja tehdä niistä parannusta.
Rukoilla valtaapitävien puolesta. Uskoa, että Jumala voi alkaa -
puhua johtajille tai vaihtaa heidät. Jumala voi toimia nopeastikin.
Yksi järisyttävimpiä asioita Israelin valtion uudelleensyntymässä oli se, -
että siinä toteutuivat profetiat, -
jotka ovat 2 500― 2 700 vuotta vanhoja.
Historiasta ei löydy toista samankaltaista esimerkkiä, -
jossa kansa asui hajallaan eri puolilla ja kieli oli käytännössä kuollut.
Mutta kansa palasi maahan, elvytti kielen ja jälleenrakensi maan.
Yksin Jumala pystyy sellaiseen, ja Hän teki sen.
Se onkin syy luottaa Jumalan Sanaan -
ja Jumalan kykyyn tehdä, mitä ikinä Hän sanoo.
Meidän ei tarvitse keksiä tekosyitä, jos ne asiat näyttävät viivästyvän.
Hän toimii juuri oikeaan aikaan ja täyttää kaikki lupauksensa.
...ja polttavina kaipuu rinnan tuskaisen
Siionin vuoren nähdä soisivat
Ah, taas tulta syttyy sydämiin
Kun tää toivo mielen kirkastaa
Daavidin pyhään kotikaupunkiin
Viel että riemuin saamme vaeltaa
Daavidin pyhään kotikaupunkiin
Viel että riemuin saamme vaeltaa
Näyssä Juudan leijona istui valtaistuimellaan -
Temppelivuoren yläpuolella.
Hän ärjyi asioille, joita demonivoimat tekivät -
noustakseen Jerusalemia, Israelia ja Jumalan suunnitelmia vastaan.
Oli rakennettu tilapäisiä siltoja ja piiritystorneja. Kansat olivat koolla.
Saatana yritti toimia ennenaikaisesti, edellä Jumalan aikataulua, -
liittyen viimeisten päivien tapahtumiin, kun kansat nousevat Israelia vastaan.
Juudan leijona ärjyi ja työnsi sen pois tassullaan.
Hän viivästytti demonivoimien toimia, -
joilla ne hyökkäsivät Jumalan suunnitelmia vastaan.
Kun se oli pysäytetty, Hän kurottautui portteihin, -
jotka olivat taivaissa. Porteissa oli raamatuntekstejä.
Jotkin portit olivat jo auki. Ne profetiat olivat jo täyttymässä.
Esimerkiksi Aamos 9 Daavidin majan jälleenrakentamisesta -
ja Israelin paluusta maahan pysyvästi.
Tai Jes. 19, jossa Jumala toimii Lähi-idässä hyvin erityisellä tavalla -
ja kääntää ihmisten sydämet Israelin puoleen.
Yksi portti ei ollut auki. Se oli Hes. 36.
Hän työnsi portin auki. "Nyt on tämän portin aika."
Hes. 36:ssa on kaksi pääteemaa. Ensimmäinen puhuu Israelin vuorista.
Israelin kartasta selviää nopeasti, -
että melkein kaikki Israelin vuoret sijaitsevat Juudeassa ja Samariassa, -
jota maailma kutsuu "Länsirannaksi".
Näemme nyt, että palestiinalaisten harjoittama pelotteleminen -
kaikkine osa-alueineen on täydellisesti romahtamassa kaikkien silmissä.
Aiemmin oli puhetta palestiinalaisten heikkoudesta, -
mutta heidän harjoittamansa pelottelu on tyystin haihtumassa ilmaan.
Se on todellinen kriisi palestiinalaisille. Saudit sanoivat: -
"Emme odota ikuisesti. Normalisoimme suhteet Israeliin, -
sillä Israel tarjoaa turvallisuutta ja suojaa Irania vastaan. Te ette.
Tehän teette yhteistyötä Iranin kanssa." Se on ensimmäinen särö.
Aina on ensimmäinen särö, ja muurissa on nyt särö.
Siksi palestiinalaiset vastustivat [lähetystösiirtoa] niin paljon, -
sillä nyt särö vain syvenee.
Kolmanneksi ja neljänneksi tulee palestiinalaishallinnon rahoitus: -
"Palestiinalaisten rahat ovat pyhiä. Niihin ei saa koskea!"
No, nyt Yhdysvaltojen kongressi hyväksyi lakiesityksen, -
jonka myös presidentti Trump on allekirjoittanut.
Se tarkoittaa, että palestiinalaiset menettävät 300 miljoonaa dollaria.
Myös Israelissa ollaan hyväksymässä samankaltainen laki.
Avustusrahat jäädytetään, -
mikäli palestiinalaiset maksavat palkkaa terroristeille.
Jumala lupaa tuoda kansansa Israelin takaisin kansojen keskuudesta -
ja istuttaa heidät näille vuorille.
Ja nämä autiot vuoret alkavat tuottaa heille hedelmää ja ruokaa.
Monet alueista olivat tosi autioita. Jumala sanoi, että ne kukoistaisivat.
Syntyisi viinitarhoja. Se kaikki on nyt toteutumassa.
Maailma nousee sitä vastaan. Meidän kristittyjen tulee tajuta, -
että meidän ei saa antaa humanistisen median muokata mieltämme -
vaan sen tulee uudistua Jumalan sanalla. Hes. 36:ssa Hän sanoo, -
että "asutukset" ja vuorten asuttaminen oli Hänen ajatuksensa.
Hänellä on keinoja työskennellä myös alueen muiden asukkaiden kanssa.
Rukoilemme, että Pyhä Henki toimisi voimallisesti arabien keskuudessa.
Emme kuitenkaan voi sivuuttaa Raamatun selvää ilmoitusta siitä, -
että Jumala istuttaa juutalaiset vuorille ja he kukoistavat, kuten nyt.
Uskon Jumalan sanovan, että tällä hetkellä -
Hän keskittyy erityisesti Israelin vuoriin.
Meidän pitää rukoilla, että Jumalan tahto täällä tulee esiin ja menestyy.
Etteivät kansat sekaannu Jumalan työhön.
Luvun loppuosa kertoo, että fyysisen ennalleen asettamisen jälkeen -
tulee hengellinen ennalleen asettaminen.
Jumala antaa lihasydämen kivisydämen tilalle.
Rukoillaan myös Israelin hengellisen ennalleen asettamisen puolesta.
Juutalaisten historian perusteella voimme ymmärtää, -
miksi he ovat kovettaneet sydämensä.
Monien holokaustin läpikäyneiden oli vaikeaa edes uskoa enää Jumalaan.
He olivat kovettaneet sydämensä niin.
Se on vaikuttanut Israelin yhteiskuntaan.
Mutta me näemme nyt pehmenemistä.
Aivan kuin kivi olisi murrettu -
ja jää sulaisi.
On syntymässä uutta herkkyyttä -
kohti hengellisiä asioita ja Jumalaa.
Hiljattain tehtiin kyselytutkimus, jonka tulokset ovat mielenkiintoiset.
Israelilaisilta kysyttiin, keneen he turvaavat, jos syttyy sota.
Turvaisivatko he etupäässä puolustusvoimiin, hallitukseen, -
Yhdysvaltoihin vaiko Jumalaan?
Valtaosa vastasi, että viime kädessä he luottaisivat Jumalaan.
Vastaajat jaoteltiin ikäryhmiin.
Mitä nuorempi vastaaja, -
sitä useammin hän sanoi luottavansa Jumalaan -
Israelin pelastajana ja suojelijana.
On siis tapahtumassa muutos. Meidän tulee rukoilla -
sydämen muutoksen ja pehmenemisen puolesta, -
jotta syntyisi usko, että Jumala todella on olemassa ja varjelee Israelia.
Kaikkialta maasta kantautuu mielenkiintoisia raportteja.
Seurakunnat kertovat, että kiinnostus tutustua Jeshuaan on kasvanut.
Messiaanisia uskovia nousee merkittäviin virkoihin -
hallinnossa ja puolustusvoimissa.
Aiemmin he olivat tosi syrjässä.
Isossa osassa Israelia heitä pidetään juutalaisuuden yhtenä ilmentymänä.
Se on suuri käänne. Lisäksi todella monet israelilaiset...
Tulimme Israeliin 20 vuotta sitten. Jos silloin puhui Jeshuasta, -
Häntä pidettiin lähinnä juutalaisten sorron käynnistäjänä.
Nyt he ymmärtävät, ettei se ollut Hänen syynsä, -
vaan jotkut edustivat Häntä väärällä tavalla -
ja harjoittivat kauheuksia juutalaisia vastaan.
Yhä useampi juutalainen tajuaa nyt, -
että Raamattu-uskolliset evankelikaali- kristityt ovat heidän tosiystäviään.
He seisovat Israelin rinnalla, koska he uskovat Raamatun ilmoitukseen.
Jumala muuttaa heidän asenteitaan.
He alkavat tajuta, ettei Jeshua ole vaaleatukkainen ja sinisilmäinen.
Ehkä Hän onkin Lähi-idästä, israelilainen ja juutalainen.
Yhä useammat sanovat, että Jeesus oli hyvä rabbi.
Jokin on muuttumassa siinä suhteessa.
Ihmiset alkavat uskoa, että Hän todella on Messias, kuten Hän sanoi.
Uskon, että 70 vuotta on Raamatussa hyvin tärkeä ajanjakso.
Daniel tajusi lukiessaan Jeremian kirjoituksia, -
että Israel palaisi takaisin, kun pakko- siirtolaisuutta olisi kulunut 70 vuotta.
Luku 70 liittyy siis siihen, että jokin ajanjakso täyttyy.
Tietyllä tavalla tuomion aika.
Sen ajan päättyessä tapahtuu jotain erityistä.
Uskon, että nyt Israel on palaamassa hengellisestä pakkosiirtolaisuudesta.
Fyysisesti he palasivat maahan 70 vuotta sitten, -
mutta he ikään kuin olivat yhä kansojen ikeen alla.
Eivät voineet olla se, joksi heidät oli kutsuttu. Heidän piti selitellä itseään.
Kansat sälyttivät heidän ylleen häpeää. Monet tekevät sitä yhä.
Nyt Israel näyttää tulleen ikään, jossa se ei välitä, mitä kansat sanovat, -
sillä paluu on Jumalan tekoa. Hän on istuttanut heidät tänne pysyvästi.
Meillä on oikeus puolustaa itseämme ja olla maa, joka suojelee juutalaisia.
He nousevat ottamaan identiteettinsä omakseen.
Aiemmin oli kuin he olisivat vähätelleet perintöään, kuten Eesau.
Nyt he aivan kuin iloitsevat perinnöstään.
"Tämä on hyvä maa. Jumala on tehnyt hyvin.
Jumala on ollut ja on kanssamme."
Tuntuu kuin he olisivat tulossa hengellisestä pakkosiirtolaisuudesta, -
jossa kansat sortivat heitä. Nyt he ovat vapaita nousemaan Jumalan kutsuun.
Herra, suojele taloani, puutarhaani ja näitä muureja
Surulta, murheelta ja äkkipelolta
Ja sodilta
Suojele se vähä, mitä minulla on: valo, lapseni
Hedelmä, joka ei vielä ollut kypsää, ennen aikojaan poimittu
Kaikkea tätä, kaikkea tätä
Siunaa, rakas Herra, siunaa
Hunaja, ternimaito
Karvas ja makea
Älä revi irti juurinensa sitä, mikä on istutettu
Älä unohda toiveitamme ja unelmiamme
Ohjaa minut kotiin, niin minä palaan
Tähän ihanaan maahan
Näin Juudan leijonan hallitsevan valtaistuimella Temppelivuoren yllä.
Hän katsoi alas maailman kansoja. Ne olivat kuin šakkilaudalla.
Joka ruudussa oli sama nappula.
Se oli se hevosen näköinen. Sitä kutsutaan ratsuksi.
Se liittyy ratsumiehiin sodassa.
Koin ratsujen edustavan kansojen poliittisia hallituksia.
Heidän selkänsä oli käännetty Jerusalemille -
ja Jumalan, Jeesuksen, valtaistuimelle.
He eivät halunneet olla missään tekemisissä Jumalan hallituksen -
ja Jeesuksen kanssa. Joka valtaistuin oli rukoilijoiden ympäröimä.
Monien rukoilijoidenkin selkä oli käännetty Jerusalemia -
ja Jumalan Sanan ilmoitusta kohti.
Jerusalemhan on Sanassa Hänen hallituksensa jalkajakkara.
Rukoilijoiden sydän alkoi avautua Jumalan työlle Jerusalemissa -
ja Sanalle.
He alkoivat rukoilla hallitustensa puolesta ja profetoida muutosta.
Osa hallituksista teki täyskäännöksen.
Se tapahtui hyvin lyhyessä ajassa.
Kääntyneiden hallituksen ratsu -
muuttui vähitellen lampaan näköiseksi.
Matt. 25:ssä Jeesus puhuu lopunajan tuomiosta, jossa kansat jaetaan -
kuuliaisiin lammaskansoihin ja kapinallisiin vuohikansoihin.
Jos he käänsivät sydämensä Jerusalemille, -
he alkoivat muuttua lammaskansoiksi.
He olivat kuin ratsuja, jotka pystyivät hyppimään muiden nappuloiden yli.
Ne hyppivät muiden kansojen edelle. Jumala siunasi heitä taloudellisesti -
ja hengellisesti. He näkivät läpimurtoja.
Ne kansat, jotka kieltäytyivät tunnustamasta Jerusalemia -
Jumalan hallituksen jalkajakkaraksi, muuttuivat vuohenhahmoisiksi.
Niille kasvoi sarvet. Pimeys alkoi vallita niitä kansoja.
Sitten koin, että Herra sanoi: "Tämä on ajanjakso, -
jossa kansat voivat muuttua helpommin kuin aiemmin."
Armon ikkuna on nyt avoinna. Kansat voivat kääntyä ja muuttua nopeasti.
Koin Hänen sanovan, että jos rukoilijat uskovat Häneen, -
mikään maa ei ole toivoton.
Jopa jotkin Lähi-idän maat kääntävät kaikkien yllätykseksi sydämensä -
Israelin ja Jumalan työn puoleen Jerusalemissa.
Näin Saudi-Arabian ja Egyptin muuttuvan.
Rukoilijoiden kaikissa maissa tulee luottaa toivoon ja siihen, -
ettei ole vielä liian myöhäistä.
Sanokaa: "Jumala, uskon, että voit muuttaa maani ja hallintoni.
Voit auttaa maatani muuttumaan lammaskansaksi, joka seuraa Sinua -
ja on kuuliainen Sanallesi ja sydämellesi.
Voimme juuri nyt uskoa suuriin, nopeisiin muutoksiin kansoissamme.
Suomennos: Marianne Tenetz